Իսկ լրագրողների այն հարցին, թե Սահմանադրական դատարանը քանի՞ անգամ է նման զանգեր ստացել, կամ ճնշում գործադրվել, Բալայանն ասել է, առնվազն մամուլում եղած հրապարակումներից կարող եմ ասել, որ այո, նման դեպք եղել է: «Անձամբ, եթե խոսքը վերաբերում է իմ վրա ճնշում գործադրելուն, թե չէ, բայց մի անգամ ՍԴ նախագահ Գագիկ Հարությունյանն ասաց, հերթական հատուկ կարծիքս էր տվյալ գործով, ասացի՝ հատուկ կարծիք ունեմ որոշման հետ կապված, համաձայն չեմ տվյալ, ասաց՝ պարոն Բալայան, Սահմանադրական դատարանը կազմվել է 1996-ին, դուք ՍԴ եկել եք 2003թ-ից եք, բայց այս ընթացքում, մենակ դուք ավելի շատ հատուկ կարծիքներ եք գրել, քան ամբողջ ՍԴ անդամները միասին վերցրած: Ես իմ խղճի առաջ մաքուր եմ: